¾Zníženie rozpočtových prostriedkov zapísaných do rezervy pre Fond solidarity Európskej únie (FSEÚ) s cieľom zohľadniť predsunutie finančných prostriedkov, o ktorom nedávno rozhodli Európsky parlament a Rada v rozhodnutí o mobilizácii FSEÚ pre Taliansko v nadväznosti na sériu zemetrasení, ktoré v období od augusta 2016 do januára 2017 postihli regióny Abruzzo, Lazio, Marche a Umbria.

V porovnaní s NR 2018 sú rozpočtové prostriedky požadované pre kapitolu 05 03 upravené smerom nadol, a to o 244,5 mil. EUR. Táto zmena je najmä v dôsledku vyššej sumy príjmov (+242,0 mil. EUR) pripísaných do položky 05 03 01 10 Režim základných platieb (BPS). Z celkového pohľadu sa na základe najnovších údajov o plnení rozpočtu pri priamych platbách navrhuje iba drobná zmena potrieb (–2,5 mil. EUR). Existujú určité rozdiely medzi jednotlivými rozpočtovými položkami pre priame platby, ktoré odrážajú aktualizované informácie o metódach vykonávania, ktoré si členské štáty zvolili. V OL 1/2018 sa najdôležitejšie z nich týkajú „ekologizačnej“ platby (+95,0 mil. EUR v položke 05 03 01 11), platby pre mladých poľnohospodárov (+34,0 mil. EUR v položke 05 03 01 13), redistributívnej platby (+14,0 mil. EUR v položke 05 03 01 07) a režimu pre malých poľnohospodárov (–110,0 mil. EUR v položke 05 03 02 61).

Pokiaľ ide o pripísané príjmy, suma, ktorá by mala byť podľa očakávaní k dispozícii v roku 2018, sa zvyšuje, a to z 1 004 mil. EUR v NR 2018 na 1 246 mil. EUR (+ 242 mil. EUR), čo v plnom rozsahu kompenzuje dodatočné potreby. Aktualizácia odhadov sa týka súm vyplývajúcich z rozhodnutí o schválení účtov (+ 104,9 mil. EUR) a nezrovnalostí (– 13 mil. EUR). Okrem toho OL 1/2018 zahŕňa očakávaný prenos pripísaných príjmov z roku 2017 do roku 2018 vo výške 400,1 mil. EUR (očakávaný „prebytok“ EPZF) , z ktorých 250 mil. EUR už bolo zahrnutých do NR 2018. Odhadovaný prebytok nezahŕňa nevyužité rozpočtové prostriedky (450,5 mil. EUR) z rezervy na krízové situácie v odvetví poľnohospodárstva na rok 2017, ktoré sa nepoužijú. Tieto nevyužité prostriedky budú v roku 2018 prenesené na úhradu poľnohospodárom podliehajúcim mechanizmu finančnej disciplíny.

Vzhľadom na finančný vplyv rozhodnutí Komisie, ktorými sa menia finančné opravy za predchádzajúce roky, treba zvýšiť rozpočtové prostriedky v rámci rozpočtových položiek 05 07 01 06 Finančné opravy v prospech členských štátov na základe rozhodnutí o vyrovnaní účtov o 1,4 mil. EUR a 05 07 01 07 Finančné opravy v prospech členských štátov na základe rozhodnutí a overení súladu o 5,2 mil. EUR. Rozpočtové prostriedky pre rozpočtový článok 05 07 02 Urovnávanie sporov je potrebné zvýšiť o 102,2 mil. EUR v dôsledku ďalšieho rozsudku Súdneho dvora o bývalých odvodoch z produkcie cukru.





Táto suma súvisí s odhadovanými nákladmi na úrokové platby vyplývajúcimi z rozsudku vo veci Tirlemontoise (C-585/15) v súvislosti s hospodárskymi rokmi 1999/2000 a 2000/2001 v sektore cukru .

2.3 Kombinovaný účinok na NR 2018

(v EUR) Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Európska Komisia 05 02 08 03 Operačné fondy pre organizácie výrobcov 12 000 000 12 000 000 05 02 08 99 Ostatné opatrenia (ovocie a zelenina) 800 000 800 000 05 02 09 08 Národné programy podpory pre vinohradnícko-vinárske odvetvie 7 000 000 7 000 000 05 02 12 02 Opatrenia na skladovanie sušeného odstredeného mlieka 2 000 000 2 000 000 05 02 15 99 Ostatné opatrenia (bravčové mäso, hydina, vajcia, včelárstvo, ostatné živočíšne výrobky) 60 000 000 60 000 000 05 03 01 02 Režim jednotnej platby na plochu (SAPS) 2 000 000 2 000 000 05 03 01 07 Redistributívna platba 14 000 000 14 000 000 05 03 01 10 Režim základných platieb (BPS) –275 000 000 –275 000 000 05 03 01 11 Platba na poľnohospodárske postupy prospešné pre klímu a životné prostredie 95 000 000 95 000 000 05 03 01 13 Platby pre mladých poľnohospodárov 34 000 000 34 000 000 05 03 01 99 Iné (oddelené priame platby) 500 000 500 000 05 03 02 40 Osobitná platba na bavlnu –4 000 000 –4 000 000 05 03 02 44 Osobitná podpora (článok 68 nariadenia (EÚ) č. 73/2009) — Viazané priame platby –3 000 000 –3 000 000 05 03 02 60 Režim dobrovoľnej viazanej podpory 4 000 000 4 000 000 05 03 02 61 Režim pre malých poľnohospodárov –110 000 000 –110 000 000 05 03 02 99 Iné (priame platby) –2 000 000 –2 000 000 05 07 01 06 Výdavky na finančné opravy v prospech členských štátov na základe rozhodnutí o vyrovnaní účtov z predchádzajúcich rokov so zreteľom na zdieľané hospodárenie vykázaných v rámci Záručnej sekcie EPUZF (predchádzajúce opatrenia) a v rámci EPZF. 1 400 000 1 400 000 05 07 01 07 Výdavky na finančné opravy v prospech členských štátov na základe rozhodnutí o overovaní súladu účtov z predchádzajúcich rokov so zreteľom na zdieľané hospodárenie vykázaných v rámci Záručnej sekcie EPUZF (predchádzajúce opatrenia) a v rámci EPZF 5 200 000 5 200 000 05 07 02 Urovnávanie sporov 102 200 000 102 200 000 Spolu –53 900 000 –53 900 000





3.Fond solidarity Európskej únie (FSEÚ)

Komisia 26. júna 2017 navrhla mobilizovať Fond solidarity Európskej únie (ďalej len „FSEÚ“) vo výške 1 196,8 mil. EUR s cieľom poskytnúť pomoc Taliansku v nadväznosti na sériu zemetrasení, ktoré v období od augusta 2016 do januára 2017 postihli regióny Abruzzo, Lazio, Marche a Umbria. Spolu s týmto rozhodnutím o mobilizácii prostriedkov sa predložil návrh opravného rozpočtu (NOR) č. 4/2017 , v ktorom sa navrhuje zahrnúť potrebné viazané aj platobné rozpočtové prostriedky do všeobecného rozpočtu na rok 2017, a to po odčítaní zálohy, ktorá už bola vyplatená v roku 2016.

V danom štádiu roku 2017 bolo možné mobilizovať sumu vo výške 902,8 mil. EUR, ktorá zodpovedá celkovej sume disponibilnej na mobilizáciu FSEÚ na začiatku roku 2017 (1 115,1 mil. EUR), od ktorej sa odpočítala predchádzajúca mobilizovaná suma (71,5 mil. EUR) a suma 140,8 mil. EUR zadržaná na účely splnenia povinnosti ponechať 25 % prostriedkov pridelených na rok 2017 k dispozícii do 1. októbra 2017, ako sa stanovuje v článku 10 ods. 1 nariadenia o VFR.

Táto suma preto nepostačovala na pokrytie prostriedkov mobilizovaných z FSEÚ v prospech Talianska v plnej výške. Komisia však dospela k záveru, že podmienky podľa článku 10 ods. 2 nariadenia o VFR boli splnené a navrhla pokryť rozdiel vo výške 294,0 mil. EUR z ročnej sumy disponibilnej v roku 2018.

Rozhodnutie o mobilizácii fondu a NOR č. 4/2017 boli Európskym parlamentom s konečnou platnosťou prijaté 13. septembra 2017.

Vzhľadom na toto výnimočné predsunutie finančných prostriedkov v roku 2017 je potrebné zodpovedajúcim spôsobom znížiť sumu zapísanú v NR 2018 ako rezerva, a to vo viazaných aj v platobných rozpočtových prostriedkoch. Účelom tejto rezervy je, aby bolo možné mobilizovať FSEÚ prostredníctvom presunov prostriedkov súčasne s rozhodnutím Európskeho parlamentu a Rady o mobilizácii fondu. Takýto prístup by znížil potrebu opravných rozpočtov, a tým by urýchlil proces mobilizácie FSEÚ.

(v EUR) Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Európska Komisia 40 02 44 Rezerva pre Fond solidarity Európskej únie –293 628 245 –112 000 000 Spolu –293 628 245 –112 000 000

4.Agentúry

4.1 Európsky orgán pre cenné papiere a trhy (ESMA)

Komisia 13. júna 2017 prijala návrh nariadenia , pokiaľ ide o postupy a orgány zapojené do povoľovania centrálnych protistrán a požiadavky na uznávanie centrálnych protistrán z tretích krajín.





V súčasnosti je v EÚ usadených 17 centrálnych protistrán, z ktorých sú všetky oprávnené ponúkať svoje služby v rámci Únie. Ďalej bolo uznaných 28 centrálnych protistrán z tretích krajín, a to im umožňuje ponúkať svoje služby v EÚ. O uznanie požiadalo ďalších 12 centrálnych protistrán z 10 jurisdikcií, ktoré čakajú na rozhodnutie Komisie. Okrem toho sa v centrálnych protistranách usadených v Spojenom kráľovstve v súčasnosti zúčtováva značný objem derivátových transakcií denominovaných v eurách (a iných transakcií podliehajúcich zúčtovacej povinnosti EÚ).

Vzhľadom na zvýšený počet centrálnych protistrán z tretích krajín Komisia navrhuje udeliť Európskemu orgánu pre cenné papiere a trhy (ESMA, Paríž) mandát, aby prebral v súvislosti s týmito protistranami úlohy dohľadu v širšom rozsahu. Predpokladá sa, že nariadenie nadobudne účinnosť v polovici roka 2018. Aby mohol orgán ESMA svoje nové úlohy podľa nariadenia o centrálnych protistranách plniť, bude vyžadovať dodatočné ľudské a finančné zdroje s postupným zavádzaním v období rokov 2018 – 2020.

Na rok 2018 je požadovaných 20 dodatočných dočasných zamestnancov (prijatých v platovej triede AD7) a 10 vyslaných národných expertov, a to od augusta 2018. Súvisiace výdavky, najmä na mzdové potreby, výdavky na služobné cesty a prenájom kancelárií, dosahujú v roku 2018 výšku 4,3 mil. EUR a očakáva sa, že budú pokryté z poplatkov od priemyselného sektora. Avšak vzhľadom na to, že zavedenie poplatkov bude vyžadovať predchádzajúce prijatie delegovaného aktu Komisie, náklady vzniknuté v roku 2018 bude potrebné financovať prostriedkami z rozpočtu EÚ (z nepridelenej rezervy v rámci výdavkového stropu okruhu 1a), ktoré budú do rozpočtu EÚ vrátené najneskôr v roku 2020.